UBERA ARANZETA (EH Bildu, 2017-02-16):
Hemen sistema publikoa kontrajarri nahi izan da sistema pribatura eta ez daude elkarren kontra, osagarriak dira. Bakoitzak funtzio bat dauka eta sistema publikoaren funtzioa da gure gizartea bertebratzea, kohesio soziala bilatzea, aukera berdintasuna bilatzea.
Eta zenbat eta sistema publiko indartsuagoa, esparru pribatua indartsuagoa izango dugu. Traktorea da, ez? Ez duzu esaten hemen enpresa traktoreak behar ditugula? Ba daukagun enpresa traktorerik potenteena enpresa publikoa da, eta ez dira kontrajarriak. Ez dira kontrajarriak.
Baina badago borondate politikorik? Benetan sinesten dugu sistema publikoan? Edo dagoeneko gobernu honek hautua egina dauka bi abiadurako gizartea sortzeko? Zeren ikusita hezkuntzan zer egiten ari zareten, eta hezkuntza da gizarte baten zutabe nagusia, ulertu daiteke kohesio soziala alboratu duzuela, ulertu daiteke eskubideak alboratzen dituzuela eta ulertu daiteke bi abiadurako gizarte bat eraiki nahi dela.
Zeren badirudi gai hau txikikeria bat dela eta ez daukala garrantzirik. Baina izugarrizko garrantzia dauka. Izugarrizko garrantzia dauka kontratazioan ezartzen ditugun irizpideak. Garrantzia dauka lan harremanetan, ze sortzen dugu gure euskal esparruko lan harreman eredu bat. Eta hori trasladatzen da ere hainbeste aldarrikatu duzuen eremu pribatura. Eta batean enplegua deuseztatzen badugu eta batean prekarizatzen baldin badugu, bestean ere gauza berdina egiten ari gara.
Eragin zuzena dauka eskubideetan. Eragin zuzena dauka ekonomian, osasunean, ogasunean, zerbitzu politiketan, hezkuntzan. Eragin zuzena dauka.
Berez, lehen esan dut, zerbitzuak kanporatzea ez dauka zertan txarra izan, baina zerbitzuak kanporatzen ditugunean langileen kostara, orduan kudeaketa ez da ona.
Zerbitzua kanporatzen dugunean kalitatearen kostara, ba zerbitzua ez da ona eta kalitatearen kostara...
...kanporatzen dugunean kalitatearen kostara, zerbitzua ez da ona; eta kalitatearen kostara, zerbitzua ez da ona. Eta hori da gertatzen ari dena.
Eragina dauka ere gure erakundetzearen, gure instituzioen ahalmenean eta konpetentzietan zeren eta hemen klausula sozialena atera da. Ikusi genuen zer eskaera egon, zein herri-ekimen legegilea egon zen eta zertan geratu zen.
Eta ikusten dugu ere nola ez diren txertatzen esleitzen diren kontratuetan. Eta gero kontratatzen da enpresa bat, enpresa horrek beste bat kontratatzen du eta ez dago gardentasunik, ez dago jarraipenik. Eta ikusten dugu egunerokoan zer gertatzen ari den eta lehen adibideak eman dizkizuet Osakidetza zuzen-zuzenean ezagutu izan duguna eta astelehenean ere eduki genuen parada hainbat eragilek plazaratutakoaren haritik.
Zer gehiago? Begira, aurreko legegintzaldian Alderdi Sozialistarekin hainbat akordio egin genituen, eta oso ohikoa zen Alderdi Sozialistak eta EH Bilduk akordioak egitea sistema publikoaren defentsan, zerbitzuak kanporatzearen aurka, batez ere prekarizazioa ekartzen baldin bazuen zerbitzua ahultzen bazuen eta sistema publikoaren ahultzean ondorioztatzen baldin bazuen.
Baina aurten ez da posible, zeren eta Alderdi Sozialistak irentsi ditu bere printzipioak, bere oinarriak aulki batzuen truke. Gai da Alderdi Sozialista aulki batzuen truke bere printzipioak eta bere irizpideak hori egiteko. EAJren makulu bilakatu zarete. EAJren makulu eta jada dena irensten duzue. López jaunak sinatutako akordioa, mahai orokorrean lorturiko akordioa, dekretu bilakatu dena, arau bilakatu dena ere jada ez duzue defendatzen. Eta aurreko urtean, aurreko legegintzaldian, oso ohikoa zen Alderdi Sozialista eta EH Bildu akordioa lortzea. Gu prest gaude akordioak egiteko guztiekin, baina betiere oinarri batzuen baitan eta oinarri horiek zalantzarik gabe pertsonen eskubideak dira.
Hemen dena ez da zuria edo beltza. Hemen grisa ere bada eta tarteko bideak dira, eta guztiok hor albo batera utzi behar ditugu kontuak. Baina zer sinesgarritasun daukazue zuek zuen buruari jarritako legeak, arauak ere betetzeko ere gai ez baldin bazarete? Adibide batzuk. Foru Aldundian publifikatu zen zahar egoitzak, Kabia. Udaletxeen esku utzita zegoena, enpresek kudeatzen zutena, publifikatu zen Kabia hainbat udaletan: Oñati, Bergara.
Ahal dugun heinean, zerbitzuak ez baldin badira behar bezala ematen, langileen prekarizazioa ekartzen baldin badute, gu saiatzen gara kudeaketa egokia bideratzen, zeren eta kudeaketa egoki hori zerbitzu publikoak lehentasun batzuk ditu...